162 



over Gletscherdannelserne, og hans Reiseværk over Al- 

 perne*), der fornemmelig beskjæftiger sig med M. Blanc- 

 Gruppen og Chamoiini- Dalen, læses endnu med den 

 største Interesse. Da vi imidlertid ikke kunne gaae ind 

 paa Enkelthederne i hans Skildring, ville vi indskrænke 

 os til den Bemærkning, at han søgte at forklare Glet- 

 schernes nedadgaaende Bevægelse ved en simpel INed- 

 gliden under de øvre Firnmassers Tryk, og hans Theori 

 er unægtehg saa simpel og naturlig, at man i lang Tid 

 slog sig til Bo ved den og selv den Dag idag ikke kan 

 nægte den en vis Berettigelse. Efterhaanden som man 

 imidlertid lærte Gletscherne nærmere at kjende , viste det 

 sig mere og mere bestemt, at Saussures Theori ikke af- 

 gav nogen tilfredsstillende Forklaring, og C harpentier**) 

 søgte senere at løse Opgaven ad en ganske anden Vei 

 ved at antage en indre Udvidelighed af Gletscheren. Naar 

 nemlig dennes Overflade tøer i den varme Aarstid, saa 

 vil jo Vandet fylde dens Spalter og Revner, selv de aller- 

 fineste, og idet det nu fryser om Natten og altsaa tiltager 

 i Rumfang, saa kommer derved hele Gletscheren til at 

 udvide sig noget baade i Tykkelse og Længde. Ogsaa 

 denne Theori, der senere blev udvidet af Agassiz***) og 

 Dr. Petzholdtf), kan man ikke frakjende en vis Betydning, 

 men da den ikke forklarer de Særegenheder i Bevægelsen, 

 som vi ovenfor have lært at kjende, og Agassiz-j--]-) tillige 

 ved senere Undersøgelser fandt Leilighed til at overbevise 



*) »Voyages dans les alpes« Tome I, 1770, Tome II, 1786. En al- 

 mindelig Skildring af Gletscherphænomenet findes I, cap. VII. 



**) »Essai sur les glaciers« 1841. Conf. især lére Part. § 11. 

 '**) »Etudes sur les glaciers« 1840 (41). 



t) »Beitrage zur Geognosie von Tirol" 1843. 

 tf) »Systeme glaciere« 1848. 



